Sikringsakt

Sikringsakt er et begrep knyttet til dynamisk tingsrett som omhandler tredjemannsvern, og betegner den handling som gir rettsvern (beskyttelse mot tredjemenn) til den som erverver et formuesgode. Ved rettsvern, oppnås det større sikkerhet mot ekstinksjon(Av lat. extinguo, «utslukke») (tap av rett) ved godtroerverv eller kreditorekstinksjon.  Sikringsakten varierer etter hvilken type formuesgode det er tale om.

For fast eiendom oppnås det rettsvern ved å tingslyse (registrere) ervervet i Grunnboken (register for fast eiendom, ordnet etter formuesgode (også kalt realregister)), se tinglysingslovenLov om tinglysing av 7. juni 1935 nr. 2, særlig §§ 20, 21, 22, 23 og 27.  

For løsøre oppnås det ordinært rettsvern ved overlevering (overlevering er her sikringsakt), se ekstinksjonslovenLov om godtroerverv av løsøre av 2. juni 1978 nr. 37, særlig § 1.

For realregistrerbartSml Realregister og andre (retts)registre (som bl.a. Løsøreregisteret og Verdipapirsentralen) løsøre (bl.a. skip og luftfartøy) oppnås det rettsvern ved at rettigheten registreres i det korrekte registeret.

For enkle pengekrav og gjeldsbrev består sikringsakten i at den som skylder penger (debitor cessus) får vite om overdragelsen av fordringen. Se gjeldsbrevlovenLov om gjeldsbrev av 17. februar 1939 nr. 1, særlig §§ 14 og 29.

 Se også 
Rettsvern
Dynamisk tingsrett
Tredjemannsvern
Rettighetsregister
Tinglysing
Realregister
Grunnboken
Løsøreregisteret
Verdipapirsentralen
Legitimasjon
Publisitet
Notoritet
Fast eiendom
Løsøre
Enkle pengekrav
Gjeldsbrev
Immaterialrettigheter
Panterett

 Referanser 

Kategori:Tingsrett